**LEHDISTÖTIEDOTE 26.5.2015**

**IceOne Racing Motocrosstalli luottaa Ivecoon**

*Yksi MM-sarjaa kiertävistä motocrosstalleista, IceOne Racing, hankki uuden Iveco Daily 35S21A8 V 16m3 auton lisää kalustoonsa. Useamman Ivecon kalustoon nyt hankittu Daily on matkailuautoksi rekisteröity malli.*

IceOne Racingille juuri toimitettu, Vuoden pakettiautoksi 2015 valittu Iveco Daily 35S21A8 V 16m3 auto, on varustettu markkinoiden tehokkaimmalla 205 hv diesel moottorilla ja uudella edistyksellisimmällä 8 –portaisella Hi-Matic automaattivaihteistolla. Auton laajan vakiovarustepaketin lisäksi ajoneuvo on varustettu uusimmalla tekniikalla, kuten Ivecon ainutlaatuisella Iveconnect -järjestelmällä, joka yhdistää yhteen ainoaan laitteeseen niin tietoviihteen, navigoinnin kuin kuljettajan tuenkin, kuten esimerkiksi peruutuskameran. Auto on sopiva motocrosstallin käyttöön myös varustelunsa ansiosta, jossa ohjaamoon on rakennettu Verhoomo Sorsalla matkailuautovarustelu 4:llä lisäistuimella ja kahden hengen vuoteella.

Aiemmin talliin on hankittu Ivecoita kolme, kaksi Dailyä huolto-autoiksi sekä Iveco Stralis kisatrailerin veturiksi.

IceOne Racing on suomalaisvetoinen MM-sarjaa kiertävä motocrosstalli, jonka tallipäällikkönä toimintaa johtaa Hyvinkään Moottorikerhon oma poika Antti Pyrhönen. Kimi Räikkösen omistama talli johtaa tällä hetkellä MM-sarjaa saksalaisen Max Naglin johdolla. Tallia täydentävät australialainen Todd Waters ja englantilainen Nathan Watson erinomaisilla sijoituksillaan kärkikymmenikön vauhdissa. MM-sarja huipentuu tänä vuonna syyskuussa ajettavaan viimeiseen osakilpailuun Glen Helenissä, Yhdysvalloissa.

Lisätietoja:

Raimo Haavikko Antti Pyrhönen

Iveco Finland Oy IceOne Racing Ltd

markkinointipäällikkö Team Manager

p. 0453207704 p. 0405902152

raimo.haavikko@iveco.com antti.pyrhonen@iceoneracing.fi

**Iveco**

*Iveco on tuotemerkki, joka kuuluu CNH Industrial N.V.:lle, yhdelle maailman johtavista valmistajista tuotantohyödykkeiden sektorilla, joka on listattu New Yorkin pörssiin (NYSE: CNHI) sekä Borsa Italianan Mercato Telematico Azionario -pörssiin (MI: CNHI). Iveco suunnittelee, valmistaa ja markkinoi laajaa valikoimaa kevyitä, keskiraskaita ja raskaita hyötyajoneuvoja sekä ratkaisuja kaivos- ja työmaakuljetuksiin.*

*Tuotemerkin laajaan valikoimaan kuuluu Daily, 3-7 tonnin ajoneuvojen ryhmän kattava ajoneuvo, Eurocargo 6-16 tonnin ajoneuvojen ryhmästä, sekä Trakker (maastotehtäviin) ja Stralis, molemmat yli 16 tonnia. Lisäksi tuotemerkillä Iveco Astra valmistetaan kaivostyö- ja rakennusajoneuvoja, kippiautoja, joissa on jäykkä tai nivelletty alusta sekä erikoisajoneuvoja.*

*Iveco työllistää yli 21 000 henkilöä, ja se valmistaa uusinta kehittynyttä teknologiaa hyödyntäviä ajoneuvoja tuotantoyksiköissään seitsemässä eri maassa ympäri Eurooppaa, Aasiaa, Afrikkaa, Oseaniaa ja Latinalaista Amerikkaa. 4200 myynti- ja huoltoyksikköä yli 160 maassa varmistavat teknisen tuen saatavuuden kaikkialla, missä Iveco -ajoneuvoja käytetään.*